jkorsvik/nowiki_second_scrape_merged huggingface dataset:
Leif Welding-Olsen

Leif Welding Olsen (født 15. august 1895 i Horten, død 8. april 1940) var en norsk sjøoffiser, mest kjent for sin innsats som sjef på bevoktningsfartøyet «Pol III» ved den tyske invasjonen av Norge i 1940. Welding-Olsen var den første nordmann som døde i kamp mot de tyske invasjonsstyrkene.


== Andre verdenskrig ==
Welding Olsen var kaptein og sjef på bevoktningsfartøyet «Pol III», er kjent som den første nordmann som falt under  den tyske invasjonen, natt til 9. april 1940 i ytre Oslofjord. Flere norske sjøfolk var omkommet ved torpederinger før denne tid, men Norge var da ikke formelt i krig. Welding Olsen falt før midnatt 8. april. 

Welding-Olsen var sjef på det lille bevoktningsfartøyet «Pol III», en av marinen innleid hvalbåt. Noe før midnatt 8. april oppdaget de den inntrengende, tyske invasjonsflåten. Dette ble kl. 2310 varslet med raketter til Rauøy fort og «Pol III» iverksatte tiltak for at de ukjente skulle identifiseres. Fra den tyske styrken ble «Albatros» gitt oppgaven å bringe «Pol III» til taushet.
En kort, ulik, kamp oppsto. Welding Olsen ble alvorlig såret i beina og «Pol III» skutt i brann. Mannskapet på «Pol III» gikk i lettbåten, mens Olsen var så forkommen at han ble i vannet og druknet. Mannskapet ble deretter tatt opp av «Albatros», mens «Pol III» ble antatt fortapt der den drev brennende bort. Dagen etter ble «Pol III» gjenfunnet, slept til Horten og gikk etter reparasjon inn i tysk tjeneste. Den eksisterte fram til 2011 som brønnbåt under navnet «Arnøytrans», da den ble sendt til opphugging.
At Welding Olsen klarte å gi varsel, må antas å ha hatt vesentlig betydning for at mannskapene ved Oscarsborg rakk å treffe de nødvendige beslutninger og forberedelser som førte til at «Blücher» ble senket ved Drøbak i grålysningen.


== Utmerkelser og erkjentligheter ==
St. Olavsmedaljen med eikegren (post mortem) 
Krigsmedaljen (post mortem)
Statue i bronse, helfigur. Carl E. Paulsen, Avduket 8. mai 1950 i Horten.
Maleri i halvfigur, 1951. Marinemuseet, Horten.
SHV-205 «Welding», fartøy tilhørende Sjøheimevernet
Welding Olsens vei, i Oslo
Leif Weldings gate, i Horten
Leif Weldings vei, i Sandefjord


== Litteratur ==
Jacobsen, Alf R.: Krysseren Blücher, Vega forlag, 2011, ISBN 978-82-8211-161-4
Våre falne, bd. 2, 1950, s. 4–5 , bd. 3, 1950, s. 518
Steen, Erik Anker: Norges sjøkrig 1940-1945 ​Bd. 1-2.
Jensen, Rolf (Red): Sjømilitære Samfunds kalender, Horten 1964


== Referanser ==


== Eksterne lenker ==
(en) Leif Welding Olsen – kategori av bilder, video eller lyd på Commons
Om Leif Welding-Olsen, fra Norsk biografisk leksikon
Jefferson County (Idaho)

Jefferson County er et fylke i den amerikanske delstaten Idaho. Det ligger i de sørøstlige delene av staten og det grenser mot Clark County i nord, Fremont County i nordøst, Madison County i øst, Bonneville County i sør, Bingham County i sørvest og mot Butte County i vest.
Jefferson Countys totale areal er 2 863 km² hvorav 27 km² er vann. I 2005 hadde fylket 21 580 innbyggere og administrasjonssenteret ligger i byen Rigby. Fylket ble grunnlagt i 1913 og har fått sitt navn etter USAs tredje president Thomas Jefferson 


== Eksterne lenker ==
(en) Offisielt nettsted 
(en) Jefferson County, Idaho – kategori av bilder, video eller lyd på Commons
Bingham County

Bingham County er et fylke i den amerikanske delstaten Idaho. Det ligger i de sørøstlige delene av staten og det grenser mot Jefferson County i nord, Bonneville County i øst, Caribou County i sørøst, Bannock County i sør, Power County i sørvest, Blaine County i vest og mot Butte County i nordvest.
Bingham Countys totale areal er 5 491 km² hvorav 66 km² er vann. I 2005 hadde fylket 43 739 innbyggere og administrasjonssenteret ligger i byen Blackfoot som også er fylkets største by. Fylket ble grunnlagt i 1885 og har fått sitt navn etter enten Henry H. Bingham eller Elisha E. Bingham. 


== Eksterne lenker ==
(en) Offisielt nettsted 
(en) Bingham County, Idaho – kategori av bilder, video eller lyd på Commons
Bonneville County

Bonneville County er et fylke i den amerikanske delstaten Idaho. Det ligger i de sørøstlige delene av staten og det grenser mot Madison County og Teton County i nord, Caribou County i sør, Bingham County i vest og mot Jefferson County i nordvest. Det har også grense mot delstaten Wyoming i øst.
Bonneville Countys totale areal er 4 923 km² hvorav 83 km² er vann. I 2005 hadde fylket 91 856 innbyggere og administrasjonssenteret ligger i byen Idaho Falls som også er fylkets største by. Fylket ble grunnlagt i 1911 og har fått sitt navn etter den franskfødte oppdageren Benjamin Bonneville


== Eksterne lenker ==
(en) Offisielt nettsted 
(en) Bonneville County, Idaho – kategori av bilder, video eller lyd på Commons
Madison County (Idaho)

Madison County er et fylke i den amerikanske delstaten Idaho. Det ligger i de sørøstlige delene av staten og det grenser mot Fremont County i nord, Teton County i øst, Bonneville County i sør og mot Jefferson County i vest.
Madison Countys totale areal er 1 226 km² hvorav 5 km² er vann. I 2005 hadde fylket 30 975 innbyggere og administrasjonssenteret ligger i byen Rexburg som også er fylkets største by. Fylket ble grunnlagt i 1913 og har fått sitt navn etter USAs fjerde president James Madison.


== Eksterne lenker ==
(en) Offisielt nettsted 
(en) Madison County, Idaho – kategori av bilder, video eller lyd på Commons
Fremont County (Idaho)

Fremont County er et fylke i den amerikanske delstaten Idaho. Det ligger i de sørøstlige delene av staten og det grenser mot Clark County i vest, Madison County og Teton County i sør og mot Jefferson County i sørvest. Det har også grense mot delstatene Wyoming i øst og Montana i nord.
Fremont Countys totale areal er 4 910 km² hvorav 75 km² er vann. I 2005 hadde fylket 12 242 innbyggere og administrasjonssenteret ligger i byen St. Anthony som også er fylkets største by. Fylket ble grunnlagt i 1893 og har fått sitt navn etter utforskeren John C. Fremont.


== Eksterne lenker ==
(en) Offisielt nettsted 
(en) Fremont County, Idaho – kategori av bilder, video eller lyd på Commons
Hyksos

Hyksos er navnet på et folk beskrevet av den hebraiske historikeren Josefus. Han mener at hyksos kontrollerte Egypt i flere hundre år, omkring 2000 f.Kr. Disse opplysningene kan, med forbehold, bekreftes av egyptiske opptegnelser og mindre notiser. Det er dog ikke mulig å finne videre informasjon omkring dette folkets historie, viten om herredømmet i Egypt eller varigheten av dette. Man har dog funnet ut av at deres makt ble tilintetgjort av stifteren av det 18. dynasti, Ahmes. 


== Kilder ==
Store Nordisk Konversationsleksikon, bind 11, utgitt i 1918, av Store Nordisk Konversationsleksikon Forlag
Fremont County

Fremont County er navnet på fire fylker i USA:

Fremont County (Colorado)
Fremont County (Idaho)
Fremont County (Iowa)
Fremont County (Wyoming)
Verdensdagen for selvmordsforebygging

Verdensdagen for selvmordsforebygging er en internasjonal markering hvert år 10. september. Dagen er opprettet av IASP, Den internasjonale foreningen for selvmordsforebygging, i samarbeid med FNs Verdens helseorganisasjon. I Norge har Landsforeningen for etterlatte ved selvmord fått i oppdrag å koordinere arrangementene i hele Norge. Verdensdagen for selvmordsforebygging ble første gang markert på IASPs kongress i Stockholm 10. september 2003.


== Se også ==
Verdensdagen mot selvskading
Liste over FN-dager
Selvmord


== Eksterne lenker ==
FN-sambandet om Verdensdagen
Om dagen på nettstedet til LEVE – Landsdforeningen for etterlatte ved selvmord
Om dagen hos Nasjonalt senter for selvmordsforskning og -forebygging (NSSF) ved Universitetet i Oslo
Om dagen på nettstedet til IASP (the International Association for Suicide Prevention) (på engelsk)
Teton County (Idaho)

Teton County er et fylke i den amerikanske delstaten Idaho. Det ligger i de sørøstlige delene av staten og det grenser mot Fremont County i nord, Madison County i vest og mot Bonneville County i sør. Det har også grense mot delstaten Wyoming i øst.
Teton Countys totale areal er 1 166,97 km² hvorav 0,54 km² er vann. Ved folketellingen i 2010 hadde fylket 10 170 innbyggere og administrasjonssenteret ligger i byen Driggs som også er fylkets største by. 


== Historie ==
Fylket ble grunnlagt 26. januar 1915 og har fått sitt navn etter fjellet Teton Mountains.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Teton County, Idaho – kategori av bilder, video eller lyd på Commons 
Teton Valley Chamber of Commerce
Teton School District #401
Mastaba

Mastaba er et oldegyptisk begravelsesmonument bestemt for de tidligste konger av landet. Mastaba betyr «benk» og hentyder til formen på denne gravtypen.
Mastabaen blir i Egypt avløst av pyramidene som gravkamre for landets konger, selv om man til tider ser, at visse konger som eksempelvis Djedefre, sønnen av Khufu, valgte en Mastaba som siste hvilested på tross av at hans far nettopp hadde bygget Egypts største pyramide.
Det er med utgangspunkt i Mastabaen at pyramidene oppstår. Dette sees i forbindelse med Djosers gravanlegg i Sakkara, som er det første egyptiske monumentet i sten. Denne graven begynte opprinnelig som en mastaba, men man besluttet (Djoser og Imhotep formodentlig), at man ville bygge opp en grav av atskillige mastabaer stablet over på hverandre, og således oppstod den første trinnpyramiden i Egypts historie.
Senere, da det var normalt for konger å bli gravlagt i pyramider, ble mastabaen den foretrukne graven til gravleggelse av kongens nærmeste hoff, vesiren og de øverste embetsmenn.
Caribou County

Caribou County er et fylke i den amerikanske delstaten Idaho. Det ligger i de sørøstlige delene av staten og det grenser mot Bonneville County i nord, Bear Lake County og Franklin County i sør, Bannock County i vest og mot Bingham County i nordvest. Det har også grense mot delstaten Wyoming i øst.
Caribou Countys totale areal er 4 658 km² hvorav 84 km² er vann. I 2005 hadde fylket 4 658 innbyggere og administrasjonssenteret ligger i byen Soda Springs som også er fylkets største by. Fylket ble grunnlagt i 1919 og har fått sitt navn etter fjellet Caribou Mountains.


== Eksterne lenker ==
Offisielt nettsted 
(en) Caribou County, Idaho – kategori av bilder, video eller lyd på Commons
Bear Lake County

Bear Lake County er et fylke i den amerikanske delstaten Idaho. Det ligger i det sørøstlige hjørnet av staten og det grenser mot Caribou County i nord og mot Franklin County i vest. Det har også grense mot delstatene Wyoming i øst og Utah i sør.
Bear Lake Countys totale areal er 2 718 km² hvorav 202 km² er vann. I 2005 hadde fylket 6 176 innbyggere og administrasjonssenteret ligger i byen Paris og fylkets største by er Montpelier. Fylket ble grunnlagt i 1875 og har fått sitt navn etter innsjøen Bear Lake.


== Eksterne lenker ==
(en) Offisielt nettsted 
(en) Bear Lake County, Idaho – kategori av bilder, video eller lyd på Commons
Kjartan Hatløy

Kjartan Hatløy (født 16. februar 1954 i Hyllestad i Sogn og Fjordane) er en norsk rørlegger og forfatter som skriver på nynorsk. Hatløy er framfor alt lyriker; av hans hittil ni bøker er åtte diktsamlinger. Alle er utkommet på Oktober forlag i Oslo.
Hatløy gikk på Eid gymnas fra 1971 til 1973. Han gikk videre på skipsrøyrlegging i Førde i 1976. Han arbeidet i mange år som skipsrørlegger på Løland Verft (Havyard Leirvik) i hjembygda Hyllestad og drev småbruk ved siden av skrivinga. Han hadde en periode som hovedverneombud ved verftet. Hatløy tok mellomfag i filosofi ved Universitetet i Bergen i 1991. Hatløy gikk etter et par utgivelser over til å være heltidsforfatter.
Kjartan Hatløy ble i 2012 nominert til Brageprisen i gruppa skjønnlitteratur. I 2015 ble han tildelt Diktartavla.


== Verk ==


=== Lyrikk ===
Solreven, 1996
Svarande pupill, 1997
Svarte lyn, 1999
Stasjon smale seng, 2001
Steg frå klår himmel, 2003
Riket er vårt, damti damti, 2005
I kråkekrins, 2006
Fjord, 2011
Kjøkkendikt, 2012
Mi meinings hus, 2014
Den kvite vegen: stemningar frå Salbu, 2016
Menneskedagar, 2018


=== Prosa ===
 Nattsong og andre forteljingar , 2002


== Kilder ==
Presentasjon av Kjartan Hatløy i Forfatterkatalogen på Forfattersentrums nettsider


== Eksterne lenker ==
Om Kjartan Hatløy på kulturnett.no
Om Kjartan Hatløy på oktober.no
Digitaliserte bøker av Kjartan Hatløy i Nasjonalbiblioteket
Franklin County (Idaho)

Franklin County er et fylke i den amerikanske delstaten Idaho. Det ligger i de sørøstlige delene av staten og det grenser mot Oneida County i vest, Bannock County i nordvest, Caribou County i nord og mot Bear Lake County i øst. Det har også grense mot delstaten Utah i sør.
Franklin Countys totale areal er 1 731 km² hvorav 8 km² er vann. I 2005 hadde fylket 12 371 innbyggere og administrasjonssenteret ligger i byen Preston som også er fylkets største by. Fylket ble grunnlagt i 1913 og har fått sitt navn etter Franklin D. Richards.


== Eksterne lenker ==
(en) Offisielt nettsted 
(en) Franklin County, Idaho – kategori av bilder, video eller lyd på Commons
Oneida

Navnet eller begrepet Oneida har flere betydninger:

Indianerstammen oneida (folk)
Oneida County i Idaho
Oneida County i New York
Oneida County i Wisconsin
Oneida (band), et rockeband fra Brooklyn, New York, USA
Oneida County (Idaho)

Oneida County er et fylke i den amerikanske delstaten Idaho. Det ligger i de sørøstlige delene av staten og det grenser mot Power County i nord, Bannock County i nordøst, Franklin County i øst og mot Cassia County i vest. Det har også grense mot delstaten Utah i sør.
Oneida Countys totale areal er 3 112 km², hvorav 3 km² er vann. I 2005 hadde fylket 4 209 innbyggere og administrasjonssenteret ligger i byen Malad City som også er fylkets største by. Fylket ble grunnlagt i 1864 og har fått sitt navn etter innsjøen Oneida Lake som ligger i delstaten New York. Mange av de første nybyggerne som slog seg ned i fylket kom fra området rundt Oneida Lake. 


== Eksterne lenker ==
(en) Offisielt nettsted 
(en) Oneida County, Idaho – kategori av bilder, video eller lyd på Commons
Bannock County

Bannock County er et fylke i den amerikanske delstaten Idaho. Det ligger i de sørøstlige delene av staten og det grenser mot Bingham County i nord, Caribou County i øst, Franklin County i sørøst, Oneida County i sørvest og mot Power County i vest.
Bannock Countys totale areal er 2 972 km² hvorav 88 km² er vann. I 2005 hadde fylket 77 155 innbyggere og administrasjonssenteret ligger i byen Pocatello som også er fylkets største by. Fylket ble grunnlagt i 1893 og har fått sitt navn etter indianerstammen Bannock.


== Eksterne lenker ==
(en) Offisielt nettsted 
(en) Bannock County, Idaho – kategori av bilder, video eller lyd på Commons
Power County

Power County er et fylke i den amerikanske delstaten Idaho. Det ligger i de sørlige delene av staten og det grenser mot Bannock County i øst, Oneida County i sør, Bingham County og Blaine County i nord og mot Cassia County i sørvest.
Power Countys totale areal er 3 736 km² hvorav 96 km² er vann. I 2010 hadde fylket 7 817 innbyggere. Administrasjonssenteret ligger i byen American Falls som også er fylkets største by.
Fylket ble grunnlagt i 1913 og har fått sitt navn etter kraftstasjonen ved American Falls.


== Referanser ==


== Eksterne lenker ==
(en) Offisielt nettsted 
(en) Power County, Idaho – kategori av bilder, video eller lyd på Commons
Cassia County

Cassia County er et fylke i den amerikanske delstaten Idaho. Det ligger i sør i staten og det grenser mot Minidoka County og Blaine County i nord, Power County i nordøst, Oneida County i øst, Twin Falls County i vest og mot Jerome County i nordvest. Det har også grense mot delstatene Utah i sørøst og Nevada i sørvest.
Cassia Countys totale areal er 6 683 km² hvorav 36 km² er vann. I 2005 hadde fylket 21 324 innbyggere og administrasjonssenteret ligger i byen Burley som også er fylkets største by. Fylket ble grunnlagt i 1879 og har fått sitt navn etter Cassia Creek.


== Eksterne lenker ==
(en) Offisielt nettsted 
(en) Cassia County, Idaho – kategori av bilder, video eller lyd på Commons
Minidoka County

Minidoka County er et fylke i den amerikanske delstaten Idaho. Det ligger i de sørlige delene av staten og det grenser mot Blaine County i nord og øst, Jerome County og Lincoln County i vest og mot Cassia County i sør.
Minidoka Countys totale areal er 1 976 km² hvorav 9 km² er vann. I 2005 hadde fylket 19 014 innbyggere og administrasjonssenteret ligger i byen Rupert som også er fylkets største by. Fylket ble grunnlagt i 1913 og har fått sitt navn etter et Sioux-ord som betyr vannkilde.


== Eksterne lenker ==
(en) Offisielt nettsted 
(en) Minidoka County, Idaho – kategori av bilder, video eller lyd på Commons 
(en) Minidoka County – galleri av bilder, video eller lyd på Commons
Lincoln County (Idaho)

Lincoln County er et fylke i den amerikanske delstaten Idaho. Det ligger i de sørlige delene av staten og det grenser mot Camas County og Blaine County i nord, Minidoka County i øst, Jerome County i sør og mot Gooding County i vest.
Lincoln Countys totale areal er 3 123 km² hvorav 1 km² er vann. I 2005 hadde fylket 4 545 innbyggere og administrasjonssenteret ligger i byen Shoshone som også er fylkets største by. Fylket ble grunnlagt i 1895 og har fått sitt navn etter USAs 16. president, Abraham Lincoln.


== Eksterne lenker ==
Offisielt nettsted 
(en) Lincoln County, Idaho – kategori av bilder, video eller lyd på Commons
Freiheit statt Sozialismus

Freiheit statt Sozialismus («frihet istedenfor sosialisme») var CDUs viktigste slagord under det føderale tyske valget i 1976.
Slagordet ble lansert av Alfred Dregger, og rettet seg særlig mot østpolitikken. «Freiheit» symboliserte det demokratiske politiske systemet i Forbundsrepublikken Tyskland, og «Sozialismus» symboliserte det diktatoriske politiske systemet i østblokken.
Dualisme

Dualisme (latin dualis = «todelt, av to slag») betegner teorier eller verdenssyn som går ut fra to uforenlige grunnbegreper eller prinsipper; for eksempel kropp og sjel, det gode og det onde. Det motsatte verdenssynet, at alt er ett, kalles monisme.
Begrepet dualisme brukes i mange ulike sammenhenger, flere av dem i filosofien. De viktigste er omtalt nedenfor.


== Sinnsfilosofisk dualisme ==
I sinnsfilosofien betegner dualisme en type svar på kropp–sinn-problemet. Felles for de dualistiske synspunktene er at kroppen og sjelen betraktes som to fundamentalt forskjellige substanser (eller prosesser) som eksisterer hver for seg. De dualistiske posisjonene kan videre inndeles i:

parallellisme (kropp og sinn kan ikke påvirke hverandre),
epifenomenalisme (bare kroppen kan påvirke sinnet, men ikke motsatt) og
interaksjonisme (kropp og sinn kan gjensidig påvirke hverandre).Den klassiske formuleringen av dualismen går tilbake til Descartes, som antok et skarpt skille mellom sjelen (res cogitans) og tingen (res extensa). Han mente at materien har en romlig utstrekning, mens sjelen består av en ikke-romlig, åndelig substans.


== Ontologisk dualisme ==
En annen filosofisk dualisme er det ontologiske skillet mellom typer og ting (allmennbegrep og individ, jf. universaliestriden).


== Religiøs dualisme ==
I teologien er dualisme en lære som tenker seg at verden er skapt og styres av to motstridende krefter. Det kan handle om en konflikt på liv og død, som i oldtidens persiske (iranske) religioner, eller konflikt mellom det gode og onde.
I Østens filosofi er taoismen et eksempel på en dualisme, som fortrinnsvis er av verdimessig (aksiologisk) og ikke værensmessig (ontologisk) art. I taoismen er verden oppdelt i likeverdige momenter, som henholdsvis kan kategoriseres som yin og yang. Oppdelingen er imidlertid ikke reell, men skyldes kun vår utilstrekkelige erkjennelsesevne: Yin og yang er i virkeligheten uadskillelige deler ev en helhet, som i seg selv ligger utenfor språkets grenser.
Innen kristendommen brukes dualisme om dem som mener at verden styres i et samvirke mellom en god gud og en ond satan.


== Juridisk dualisme ==
Juridisk er dualisme det synspunktet at folkerettslige regler som staten er forpliktet til å følge, må tas opp i nasjonal lovgivning før det blir gjort til del av gjeldende rett.


== Se også ==
Gnostisisme
Manikeisme
Katarer
Mandeisme
Zoroastrisme
Zarathustra
Cartesianisme
KV «Ålesund»

KV «Ålesund» (W312) var et kystvaktfartøy i Sjøforsvaret tilhørende Ytre Kystvakt, og hadde som ansvarsområde Norges økonomiske sone sør for 65 grader nord. Fartøyet hadde sin hovedbase på Haakonsvern orlogsstasjon utenfor Bergen. Tidligere tilhørte fartøyet Kystvaktskvadron Sør, men beholdt sitt ansvarsområde etter nedleggelsen 1. januar 2012. 
KV «Ålesund» ble bygget i 1996 av Myklebust Mekaniske Verksted, og ble satt inn i operativ tjeneste året etter. Fartøyet er spesialbygget til militære formål som kystvakttjeneste. Forsvaret hadde kontrakt med rederiet til oktober 2016. KV Ålesund var også det fartøyet som løste flest oppdrag i løpet av et år, noe som gjorde henne til Sjøforsvarets mest operative fartøy.
Fartøyet var chartret fra rederiet Fosnavaag Shipping i Fosnavåg i Herøy kommune på Sunnmøre.


== Fakta ==
Pennantnummer: W312
Byggeår: 1996
Lengde: 63,00m
Bredde: 11,50m
Verft: Myklebust Mekaniske Verksted
Hovedmaskineri: Wärtsilä Wichmann 8V28B, 3600 hk.
Maks. Hastighet: 18 knop
Marsjfart: 14 knop
Bestykning: 40 mm/L70 Bofors kanon og 12,7 mm mitraljøse
Besetning: 7 offiserer og befal, 12 vernepliktige soldater og 3 sivile
Hjemmehavn: Haakonsvern Orlogsstasjon


== Referanser ==


== Eksterne lenker ==
(en) W312 Ålesund (ship, 1996) – kategori av bilder, video eller lyd på Commons 
(en) IMO 9139763 – kategori av bilder, video eller lyd på Commons 
(en) KV «Ålesund» – DNVs skipsregister 
(en) KV «Ålesund» – Den internasjonale sjøfartsorganisasjonen 
(no) Forsvaret om KV «Ålesund» Arkivert 10. august 2014 hos Wayback Machine.
Taknesbukta

Taknesbukta er ei bukt i Arasvikfjorden i Halsa kommune på Nordmøre. Den ble kjent over hele Norge fra 7. november 2002, da hvalen Keiko hadde tilhold der. Den ble værende i Taknesbukta til den døde 12. desember 2003, og 15. desember ble Keiko gravlagt på land på Taknes. 8. januar 2004 møtte over 300 barn og unge fra Halsa opp ved grava og la de første steinene til ei gravrøys der. Siden har turister fra fjern og nær kommet til stedet og lagt steiner på grava til Keiko. 


== Eksterne lenker ==
Kart over Halsa med Taknes
Box Elder County

Box Elder County er et fylke i den amerikanske delstaten Utah. Det ligger i det nordvestlige hjørnet av delstaten og det grenser mot Cache County i øst, Weber County i sørøst og mot Tooele County i sør. Det har også grense mot delstatene Nevada i vest og Idaho i nord.
Box Elder Countys totale areal er 17 428 km² hvorav 2 605 km² er vann. I 2000 hadde fylket 42 745 innbyggere og administrasjonssenteret ligger i byen Brigham City som også er fylkets største by. Fylket ble grunnlagt i 1856 og har fått sitt navn etter asklønn (Box elder / Acer negundo) som det er mange av i området.  


== Eksterne lenker ==
(en) Offisielt nettsted 
(en) Box Elder County, Utah – kategori av bilder, video eller lyd på Commons